钦定古今图书集成/方舆汇编/职方典/第1373卷 > 《旧志》又以雷摄蛇卵生一女号为黎母琼岛四
## 钦定古今图书集成/方舆汇编/职方典/第1373卷 > 《旧志》又以雷摄蛇卵生一女号为黎母琼岛四

州。此为主山，水源皆从此出。旧《志》以为即五指山，非也。

大五指山　，在县西南四百里。生黎峒中，五峰如人指，屹立，四州山脉水源皆出自此。

文笔岭　：去县治二十五里，即尖岭。副使陈英补筑其顶，以壮本学文笔，故名。

金鸡岭　在县南十里许。即迈本岭。昔传夜深常闻有金鸡鸣，故名。

马鞍冈　：去县治二里许。冈上多奇石，当中最高，若据鞍状。

清宁岭　在县西南四十里。

石硖岭　在县西四十里。

居腰岭　在县东三十里。

那危岭　在县西南六十里那危都。

新寨岭　在县南一百里。元初立县治于此。乌盖岭　在县东南六十里。会同分界。

思河岭　，在县西南三百三十里。山极峻绝，黎人恃为“负嵎。”

南牛岭　在县南一百三十里，乐会分界。石塘岭　在县南一百二十里。巅上有巨石，下出水成塘。

白旗岭　去县十二里。世传天阴雨则白旗悬于上，故名。

坡塘岭　在县南

南闾岭　在县南二百里。黎人环居其下。光螺岭　在县西南二百里黎峒中。或言黎人王镇开此地，以其子“王光” 、“王螺” 名都，因以为山名。

建江　即大江，县枕之。元陞县为南建州，因名。水自五指山历临澄，经此达琼山，南渡入于海。湳白江　，在县西二里。水自南闾发源，经新寨居畔，合建江入海。

巡崖溪　在县东八里，即“东江。” 发源黄竹都，流经居腰，至迈崖会大溪。

桥头溪　在县西南十里许。水上叠石为桥，以渡行人。

思河　在县南一百五十里。源自五指山，经南雷多河，复东南出，为乐会万全江。

清潭　在县后，建江中，深几丈，潭两石似龟，或击折一头，江水为赤。数年，五泥人卓立如人形，县令清德，则沙开成潭，泥人出；若贪污，则潭淤，泥人没。昔传吴定实、罗昌、鄢时常清，御史潘季驯为罗作《清潭碑记》，知县李传春作亭。郑廷鹄“记。”

文昌县

紫贝山　在县境。《寰宇记》云：“前汉紫贝县扶山　在县境。” 《隋地里志》云：“武德有扶山” ，武德县旧名也。

玉阳山　，在县西北十里，即青山岭。林木青翠，为邑主山。

迈豆山　在县南十里许。旧传有一香炉飞来，岁久榕根缠裹。乡人祀之为神。山前有泉，旱祷最应。

奇岭　在县南十五里

飞鱼岭　在县南十五里。山势联属若贯鱼。迈南岭　在县南三十里。《邑志》名沙鱼港岭。灵山岭　在县西十五里。上有神坛井泉，旱祷多应。

禁山岭　，在县南五十里迈陈都山。有神灵，四时草木青茂，人禁不取。

鼓楼石岭　在县西南二十里。上有二石，左似牛形，右似龟形。乡人遇旱祷之，最应。

七洲洋山　在县东一百里大海中。峰连有七，一名“七星山。” 树林森茂，巢诸鸟鹊。下出澹泉，航海者多于此取水采薪。即元刘深追宋端宗执戚属俞如圭之处。

铜鼓岭　在县东六十里青蓝都。古传诸獠铸铜为大鼓，悬于庭中，置酒以招同类来者。若富家子女，则以金银钗扣鼓，竟留钗以答主人。若仇杀相攻，则击此鼓，到者云集。后遗瘗此山，乡人犹得，因以名岭。

东猺山　，在县东一百里。山下旧居，猺人如猿，故名。

浮山　在县东一百里。屹立海中，分潮水西东流，俗呼为分洲洋。《县志》作“浮丘山。”

虎村山　在县东一百里抱虎岭下。山迹平易，民蜑杂处。

白坛岭　在县南一百里。旧时黎人环居其下。八角岭　在县西南一百二十里。山下有八址，盘环数十里。昔时黎人环居其下，先代筑寨于此，亦名“八角寨。”

天塘岭　在县南一百二十里。峻拔插天，顶有源泉，流下成塘，大旱不涸。

抱虎山　，在县东北一百二十里。山石状如虎，左山回抱于右，故名。

七星岭　，在县北二十里水北都，其峰有七。焚艛岭　，在县北一百五十里迈犊都海傍，世

传汉艛船将军杨仆初渡海至此，即焚其船，以示士卒必死。

白屿　在县北一百五十里铺前港海洋中。四畔皆石，中有沙陇，远望甚白。一名白沙屿。青屿　在县北一百五十里调滩限头之东。去海岸二里许。屹立一岛，丛木青翠。

红石岭　，在县南一百二十里。白延都，乱石磊落，皆红色。

苍锡山　，在县西北二十里。

南桥水　在县治西厢二里，即文昌江。水源有二，一自迈南山，一自龙塘，各流至县前相合达清澜入海。有便民、“太平” 二桥。

潭牛潭　在县西三十里许。何恭都。旧传：潭多怪异，中有石牛，水激之，声震数里。按《县志》作潭牛滩。

龙潭　，在县西三十里那郭都。俗传原平地，一日风雨大作，遂陷成塘，乡人以为“龙起。”

龙湾　在县南八里。中有龙舌洲，一名乌揽湾。明嘉靖四十三年，又起一洲相对。

黄棠湾　在县西二十里。北山都潜有多鱼。簸箕湾　在多寻都。

湴塘溪　在县西一十五里。发源自琼山。白芒溪　在县北一十里，发源自湴塘来。腾桥溪　在县北二十五里。水流入海。

东昆溪　在县东三十里，水流清澜入海。白延溪　，在县南五十里，源自白坛来。

黄竹溪　：在县南十里。

龙塘溪　在县西十里。水流出清澜。

清澜港　在县东二十里，源自下场溪西，合流接潮。

抱凌港　在县东六十里，源自铜鼓会潮。陈村港　在县东南五十里，潮长可泊舟，退则沙浅，灶户沿岸煮盐。赤水港　在县东一百里，源自东峱山，流来会潮。

长岐港　：在县东四十里，立驿。今废。

郭婆港　：在县东北一百里。源自东峱山，流来会潮。

抱虎港　：在县东北一百里。源自抱虎山来，会潮成港。

铺前港　在县西北一百里。源自琼山、官隆、符离二都，与三江水合流，会潮成港为海。今设巡检司。

石栏港　在县北一百二十里，一名北岭滩限头。北岭东山下乱石生出海洋中，栏障水中开三门。

焚艛浦　　　铺前浦　　　见“上港。”

三江水　，在县西北一百二十里。水源有三，各流至韩家村合达铺前入于海。

分水江　在县西北五十里。源发自琼山来，一水分两溪，左黑右白，交流通海。

大贼澳　在县东一百里青蓝都铜鼓之东。《北峙》澳　：在县北一百六十里。水深山峙，可泊舟。

温泉　，在县南二十五里。多寻都泉，涌成池，周百步许，冬夏常热，大旱不涸。按《县志》作“汤泉盐池。”

石鼓井　在县北一百五十里迈犊都林铁村。有六石环起田中，宛若砌成，径有六尺许，状如鼓。其土黑，有泉涌出，夏冷冬温，大旱不竭。鱼爷井　，在县西五十里《那郭》都。泉与海通，中有一巨鱼，头白，呼“鱼爷。”

石井　在县北五十里南溪都抱罗山。一石如棺，旁皆石岩，泉与海通，中有二龟。

七星泉　在七星岭东。泉涌混混，昼夜不竭，旱祷多验。

观音阁井　在县南观音庙下。其水重于诸井，大旱不涸。。